Nalika ambyur nyawiji ing WO Ngesthi Pandhawa, Soenarto wus pinitaya nggarap gendhing-gendhing kanggo péntas. Wiwit saka iku panjenengané gawé reriptan-reriptan anyar ing bab olah kridhaning gendhing. Saka yasan gendhing anyar iki, WO Ngèsthi Pandhawa bisa milut sakèhing kang padha nonton pergelaran WO iki Salah sawiji karya Ki Narto Sabdo kang kondhang yaiku lelagon Swara Suling Lelagon iki kacipta nalika tresnané Soenarto keplok sisih asta (tepuk sebelah tangan) marang sawijining kenya kang ditresnani. Sajroning ngrenungaké rasa kuciwa lan prihatin, lamat-lamat keprungu swara suling kang ngunèkaké lagu Jepang kang sinebut lagu Miyoto . Saka kahanan iki, Soenarto ngripta lelagon Swara Suling. Lelagon-lelagon seratan Ki Narto Sabdo cepet kondhang amarga